Fagbevægelsens jobpatrulje, der henover sommeren besøger virksomheder i Nordjylland og resten af landet, stødte i Hobro på stærkt kritisable forhold hvor en 17-årig ansat på en restauration i Hobro var blevet sat til at arbejde meget længe i træk. I et enkelt tilfælde strakte den 17-åriges vagt sig over hele 22 timer. Den 17-årige oplevede også at skulle løfte 60 kilo, hvor den tilladte grænse ellers er 12 kilo for ungarbejdere. Restaurationen er også blevet meldt til politiet, fordi den 17-årige var blevet sat til at servere alkohol. Det samme skete for yderligere tre restaurationer i området. En i Øster Hurup, en i Mariager og en i Hadsund.

Referat:
Jobpatruljen stødte på stærkt kritisable forhold på Hobro-restauration.